Mi ara d-awḍen imir, ad mmɣen imir ad xedmen, ad seqqfen, ad ssersen imir xemsa yejga, ajgu alemmas, snat lǧiha n wadda akin ɣer tesga, snat ɣer tewwurt, ṣafi xemsa yejga, ijga-nni diɣenni kifkif: lǧiha n ufella diɣ ad as-xedmen xemsa, lǧiha n wadda, ad as-xedmen xemsa, ṣafi ɛecṛa, xedmen imir takanna diɣ s wesɣar ad tt-jedren, ad as-wwten ijga s wadda; sin yejga: yiwen di ṭṭerf, alamma d ṭṭerf, yiwen di ṭṭerf alamma d ṭṭerf, ad mmɣen imir tizedmin, ijga-nni imeqqṛanen, ad ten-beṭṭun nṣaf, ad ten-ttqeddiṛen s tuẓẓay ad ten-feṛqen, ad-ffɣen cɣel n tepluncin, apri ad tent-ssersen imir di tkanna, ad tt-xedmen di tkanna, seg teqcert ɣer tayeḍ, mi tfukk imir s wesɣar, ad neddem imir ad neɛrek tixmiṛt s walim d leɣbaṛ d wakal, ad as-neṣrem akk diɣ ixejḍan-nni, ad tt-neṣrem akk anda yella, ad tt-nexdem, ad tt-neɛdel akk, ad tt-nemzi, mi teqqur diɣ, kra ad as-nɛiwed s wakal diɣ d leɣbaṛ, mi teqqur tinna ad as-nɛiwed diɣ s wakal acebḥan ad tuɣal cɣel lkaṛlaj, ad tuɣal d talewwaɣt, adebder diɣ kifif. Adebder diɣenni; yiwet n lǧiha ad tt-id-bnun s wedɣaɣ ɣer tmeḍweṭ, qqaren-as: timeḍweṭ igi itett userdun, d aserdun i yettilin dinna, irgazen ad ṛuḥen akinna ɣer lḥiḍ-nneɣ, lmal temeẓyant, tujur timeḍweṭ-agi ɣer terkent d iserdyan i itetten deg-sent, neqqar-as timeḍweṭ, dinna, ad nebnu s wedɣaɣ, adebder-agi, ad yebnu s wedɣaɣ, umbeɛd s ufella, ad as-nernu diɣ tiqecṛin, ad as-nernu tiqecṛin I yejga-agi iɣezzfanen, ad qedṛen diɣ nṣaf, ad ṛuḥen diɣ deg ṭṭeṛf alamma d ṭṭeṛf, ad ẓḍen akkagi cɣel n tyennat, ad as-nernu imir diɣ tixmiṛt s ufella, ad as-nernu tixmiṛt, ad as-nexdem akk ixejḍan, ad nexdem alim, ad nexdem akka tixmiṛt n lɛali, ad ttneṣrem akk, ad neqqel ad as-nɛiwed diɣ wis meṛtayen, ad nɛiwed diɣ wis tlata s tlewwaɣt-agi; din i ssewwayen, adebder-agi, fell-as ara tesserseḍ ayen ifi ara tessewweḍ. Afuṛnu, zik, d 101